สวัวดีค่ะ ดิฉันอายุ 26 ปี กินยาคุมชนิดฮอร์โมนต่ำ (ซีโฟเนีย) กินมา 9 เดือน เมื่อเดือนธันวาคม ที่ผ่านมามีตกขาวสีน้ำตาลออกหลังหมดประจำเดือน 1 อาทิตย์และได้ไปหาสูตินรีเวส ตรวจภายในและตรวจคัดกรองมะเร็งปากมดลูก ทุกอย่างปกติหมด จนประจำเดือนมา และหมดประจำเดือน หลังหมดประจำเดือน 2 อาทิตย์พบกว่ามีเลือดออกกระปริดกระปอย และมีสีขาวปนเลือด เลยไม่แน่ใจว่าควรเปลี่ยนยามคุมหรือไม่ หรือเป็นเพราะสาเหตุอย่างอื่นรึเปล่าค่ะ
สวัสดีค่ะ หากทานยาคุมกำเนิดอยู่ แล้วได้มีเลือดสีน้ำตาลออกมา ในช่วงที่ไม่ใช่ประจำเดือน (ที่จะมาในช่วงที่ทานยาเม็ดแป้ง) และเลือดออกแบกะปริดกะปรอย เลือดดังกล่าวก็น่าจะเกิดจากผลของยาคุมฉุกเฉินได้ค่ะ นอกจากนี้ หากได้ไปพบสูติ-นรีแพทย์ และตรวจภายในและมะเร็งปากมดลูกแล้ว ไม่พบอะไรผิดปกติ ก็ย่อมแสดงว่าไม่ได้เกิดจากสาเหตุจากมดลูก แต่เกิดจากผลของยาคุมได้ โดยเฉพาะหากเป็นยาคุมชนิดที่มีฮอร์โมนต่ำ ซึ่งหากเลือดที่ออกมีปริมาณไม่มาก ไม่ได้ออกทุกวัน ก็ไม่ได้อันตรายอะไร ไม่จำเป็นต้องเปลี่ยนยี่ห้อยาคุมค่ะ โดยส่วนใหญ่ก็จะมักจะหายไปได้เอง แต่ในกรณีที่หากเลือดออกทุกวันติดต่อกันนานๆ อาจต้องลองเปลี่ยนยี่ห้อยาคุม เพราะไม่เช่นนั้น อาจทำให้เกิดภาวะโลหิตจางตามมาได้ค่ะ